নিউজ ডেস্কঃগোয়াইনঘাটে যৌতুকের দাবি মেটাতে না পারায় অমানুষিক নির্যতনের শিকার হয়েছেন এক গৃহবধূ। তিন সন্তানের জননী নির্যাতিত হোসনেয়ারা বেগম (২৫) গোয়াইনঘাট উপজেলার কাকুনাখাই গ্রামের ইব্রাহীম আলীর মেয়ে ও একই গ্রামের সায়েদ আহমদের স্ত্রী। এ ঘটনায় সিলেটের নারী ও শিশু নির্যাতন দমন ট্রাইব্যুনালে মামলা হয়েছে। মামলাটি তদন্ত করে প্রতিবেদন দাখিলের জন্য গতকাল রোববার সিলেট সমাজসেবা অধিদপ্তরে প্রেরণ করা হয়েছে।